เมื่อ3-4วันที่ผ่านมาเกิดอาการคันจากตกขาว (ตกขาวมีสีเหลืองอมเขียว เป็นก้อนแป้งล็กๆ มีกลิ่นคล้ายยาปฏิชีวนะ)จึงใช้ยา himalaya v-gel ร่วมกับการกินโยเกิร์ตแต่ก็ยังไม่ดีขึ้น ต่อมาเพิ่งมาเจอว่าตัวเองมีรอยแผลคล้ายรอยเล็บข่วนยาวจากปากช่องคลอดลงมาประมาณ2ซม. มีอาการแสบเมื่อโดนน้ำหรือปัสสาวะและมีเลือดซิบๆออกมาเวลาใช้ทิชชู่ซับหลังเข้าห้องน้ำแต่เวลาปกติไม่รู้สึกอะไร จึงอยากทราบว่าดิฉันเป็นอะไรและควรรักษาอย่างไรค่ะ
สวัสดีค่ะ อาการคันจากตกขาว มีตกขาวสีเหลืองอมเขียว ดังกล่าวมา อาจเกิดจาก การติดเชื้อของช่องคลอดหรือปากมดลูก การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองใน เชื้อกลุ่มโพรโทซัว หรืออาจเป็นเชื้อราที่อยู่ในช่องคลอดอยู่แล้วก็ได้ แต่ถ้าเป็นสีเขียวชัดๆนึกถึงการติดเชื้อกลุ่มโพรโทซัวได้มากกว่า แต่ถ้ามีแผลที่เกิดขึ้นจากสาเหตุใดๆเช่นการไปถลอกโดนนั้น ก็อาจทำให้เกิดการติดเชื้อแบคทีเรียแทรกซ้อนขึ้นมาได้แนะนำการงดการมีเพศสัมพันธ์ ใช้น้ำเปล่าสะอาดล้างอวัยวะเพศเบาๆภายนอก ไม่ไปแกะเกา ควรไปพบแพทย์เพื่อตรวจเพิ่มเติม และนำสารคัดหลั่งที่ผิดปกติไปตรวจด้วยให้ได้การวินิจฉัยที่แน่ชัดและรับยาฆ่าเชื้ออย่างเหมาะสมต่อไป